Rihannan talolta löydettiin tunkeilija - Viihde - Ilta-Sanomat
Rihannan talolta löydettiin tunkeilija
Rihannan talo on houkutellut viime kuukausien kanssa useita tunkeilijoita.
Julkaistu: 5.10.2013 2:01
5.10.2013 2:01
Megatähden luksusasunnolta löytyneen hiiviskelijän pakomatkalla oli lyhyet jäljet.
Vartijat löysivät maailmanluokan poptähti Rihannan luksuskodin lähistöltä perjantaina hiiviskelijän.
Mies pääsi livahtamaan vartijoilta, mutta poliisit saivat hänet myöhemmin kiinni noin mailin päästä megatähden 12 miljoonan dollarin arvoisesta asunnosta.
Tämä on jo toinen kerta viikon sisällä, kun Rihannan koti on houkutellut kutsumattomia vieraita puoleensa. Viime viikonloppuna ryhmä murtovarkaita yritti tunkeutua talon sisälle. Varashälytin ajoi heidät kuitenkin pakosalle. Poliisi ei ole vielä tavoittanut joukkiota.
Kaksikymmentävuotias megatähti ei ollut kotona kummankaan tapauksen yhteydessä.
Valvontakamerakuvien perusteella poliisi epäilee, että perjantaina talon lähistöllä hiippaillut mies kuuluu samaan joukkioon, joka pyrki pääsemään Rihannan kodin sisään viime viikonloppuna.